ઇક્વેડોરના એક ટાપુ પર અંગ્રેજ સૈન્યની ટુકડીએ ત્યાંના એક આદિવાસી ગામને ઘેરો ઘાલ્યો. અંગ્રેજ ટુકડીએ જોતજોતાંમાં આખા ટાપુ પર કબજો જમાવી લીધો. અંગ્રેજ સૈનિકો પાસે લડવાનાં ઉત્તમ સાધનો હતાં, જ્યારે ત્યાંના રેડ ઇન્ડિયન્સ (આદિવાસી) લોકો પાસે સામાન્ય શસ્ત્રો હતાં. અંગ્રેજ ટુકડીની તાકાત જોતાં આદિવાસી ટુકડીના નેતાને લાગ્યું કે હવે જીવવું અશક્ય છે, તેથી તેણે આદિવાસી સમૂહને મરી જવાની આજ્ઞા કરી. આ આજ્ઞા સાંભળતાં આદિવાસીઓમાં મૃત્યુવૃત્તિ જાગી ઊઠી અને કોઈપણ શસ્ત્રના આઘાત સિવાય સ્વેચ્છાથી પ્રાણત્યાગ કર્યા. આ ઘટનાની નોંધ અંગ્રેજ ટુકડીના સેનાપતિએ જગત સમક્ષ મૂકી હતી.